Maktab Rendah Sains MARA Tun Abdul Razak

Maktab Rendah Sains MARA Tun Abdul Razak (singkatan: MRSM TAR) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak di dalam perkampungan Pulai Serai, dalam daerah Pekan di negeri Pahang. Nama Tun Abdul Razak diabadikan di maktab ini sebagai penghargaan kepada Perdana Menteri Malaysia yang kedua, Allahyarham Tun Abdul Razak.

 Sejarah 

 Penubuhan maktab 
MRSM TAR memulakan operasinya pada 1 Mei 2010 setelah berlakunya kejadian tanah runtuh di MRSM Bentong. Pelajar-pelajar dari MRSM Bentong telah dipindahkan ke MRSM TAR bagi menyambung sesi persekolahan berikutan keadaan struktur tanah di MRSM Bentong yang berbahaya. Kesemua pelajar lelaki pada ketika itu dipindahkan dari MRSM Bentong ke MRSM TAR pada 1 Mei 2010 diikuti pula dengan semua pelajar perempuan dipindahkan dari MRSM Bentong ke MRSM TAR pada 2 Mei 2010. MRSM TAR dibuka secara rasmi pada April 2013, dengan majlis perasmiannya telah disempurnakan oleh Menteri Besar Pahang pada ketika itu, Dato' Seri Adnan Yaakob, bertempat di Dewan MRSM Tun Abdul Razak.

Pada tahun 2011, Majlis Amanah Rakyat (MARA) telah melaksanakan program International General Certificate of Secondary Education (IGCSE) sebagai nilai tambah kepada pelajar MRSM. Dengan itu, pelajar MRSM boleh melalui program dwisijil, iaitu SPM dan IGCSE. Kumpulan pelajar pertama yang telah mendaftar untuk program ini adalah seramai 178 orang.

Sehingga kini, pengetua MRSM Tun Abdul Razak ialah Tuan Ibrahim bin Abdullah dan mempunyai seramai 72 tenaga pengajar dan staf sokongan.terbaik

Pada tahun 2022, MRSM TAR ditutup selama seminggu berikutan penularan wabak COVID-19, dan merupakan pusat peperiksaan Sijil Pelajaran Malaysia yang pertama di dalam Malaysia yang ditutup akibat wabak ini.

 Lagu rasmi 

Wahai putera puteri bangsaku 

Ayuh segera menuju

Mengikut gerak langkah maju

Bersatu mencari ilmu

Di zaman sains dan teknologi

Negara perlukan jasamu

Janganlah rasa malas lagi

Bersama memegang teraju

Di Maktab Rendah Sains MARA

Tuntut ilmu jangan jemu

Ikrar taat setia pada guru

Berdisiplin selalu

Hari ini hari mulanya

Hari esok berjaya

Lengkapkan segala yang ada

Ke kuliah kita segera

 Rujukan 

Lihat juga
 Maktab Rendah Sains MARA
 Majlis Amanah Rakyat

Tun Abdul Razak
Kategori:Sekolah menengah di Pahang